Diari Oficial de la Generalitat Valenciana


Sumari del DOGV 3421, del 27-01-1999 (1999/314)

Informació pública de l'alternativa tècnica de programa d'actuació integrada acompanyada de pla parcial modificatiu de l'ordenació detallada i Projecte d'Urbanització relativa al Desenvolupament de la Unitat d'Execució Serrans IV.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3421

Data del DOGV
:   27-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/314


Organisme emissor
:   Ajuntament d'Aielo de Malferit

Tipus de document
:   Anunci

Informació pública de l'alternativa tècnica de programa d'actuació integrada acompanyada de pla parcial modificatiu de l'ordenació detallada i Projecte d'Urbanització relativa al Desenvolupament de la Unitat d'Execució Serrans IV. [1999/Q314]
  
El Ple d'aquest Ajuntament, en la sessió ordinària de data 23 de desembre de 1998, va adoptar l'acord següent:
  
Sotmetre a informació pública, pel termini de 20 dies hàbils, mitjançant edictes en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la remissió prèvia dels avisos establits en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'alternativa tècnica de programa d'actuació integrada, elaborada d'ofici, per al desenvolupament de la unitat d'execució denominada Serrans IV, de les Normes Subsidiàries d'Aielo de Malferit, comprensiva de proposta de programa d'actuació integrada, pla parcial modificatiu de l'ordenació detallada i projecte d'urbanització.
  
Durant aquest termini, el còmput del qual s'iniciarà l'endemà hàbil a la publicació de l'anunci en el Diari Oficial de la Generalitat Valenciana, s'hi podran presentar a l'Ajuntament tant al·legacions com alternatives tècniques que pretenguen competir amb l'exposada al públic, i el termini romandrà prorrogat per 20 dies addicionals si, durant els 10 primers dies d'informació pública, alguna persona, prestant caució en la quantia reglamentària determinada, es comprometera a presentar una alternativa substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar, al Registre General d'Entrada Municipal, en plica tancada, proposicions juridicoeconòmiques a les alternatives tècniques presentades; l'acte d'obertura de pliques tindrà lloc l'endemà hàbil a la finalització d'aquest termini, tret que es tracte de dissabtes, en aquest cas es traslladarà a l'endemà hàbil.
  
Totes les actuacions podran ser objecte de consulta i d'al·legació per les persones interessades durant els 10 dies següents a l'acte d'obertura de pliques.
  
Igualment, d'acord amb el que s'estableix en l'article 46.5 de la Llei Reguladora de l'Activitat Urbanística, durant tot el procediment podran ser objecte de consulta pública les al·legacions, alternatives tècniques i proposicions juridicoeconòmiques que s'hagueren presentat.